کۆماری مۆلۆسیا
کۆماری مولۆسیا () وردەوڵاتێکی دانپێدانەنراو، لە ساڵی ١٩٧٧ دامەزراوە و خانوویەکی بچووکە لە نزیک شاری دەیتۆن لە ویلایەتی نیڤادا لە ئەمریکا.   بە بچووکترین وڵات دادەنرێت لە جیھاندا، تەنیا ٣٢ دانیشتووی ھەیە.

کۆماری مۆلۆسیا دەکەوێتە ویلایەتی نیڤادای ئەمریکا و ڕووبەرەکەی ٠.٠٠٥٣کم چوارگۆشەیە (خانووەکە ٤٠ مەتری دووجایە و بە ڕووبەری ٢٣،٢٦٣ مەتر چوارگۆشە دەورە دراوە) و ژمارەی دانیشتووانەکەی ٢٧ کەسە. بە یەکێک لە وڵاتە زۆر بچووکەکان دادەنرێت، خاوەنی ئاڵا و حکوومەتە، ڕووبەرەکەی ماڵی سەرۆک و باخچەی پێشەوە و دواوەی لەخۆدەگرێت، خاوەن بانک ناوەندێکی  توێژینەوەی ئاسمانی، و پۆستەخانەیەکی زۆر بچووک، زمانی دووەم کە مۆلۆسیا دانیپێداناوە زمانی ئێسپێرانتۆییە و سەرۆکەکەی بانگەشەی ئەوە دەکات کە وڵاتەکەی کاتی تایبەتی خۆی ھەیە.

مێژوو 
مۆلۆسیا لە سەرەتادا دەسەڵاتێکی پادشایەتی بوو بە ناوی کۆماری ڤۆڵدێشتاینی گەورە (١٩٧٧) و دواتر ناوی گۆڕدرا بۆ شانشینی مۆلۆسیا (١٩٩٨). بۆ ماوەیەکی کورت لەژێر دەسەڵاتێکی کۆمۆنیستیدا بوو. سەرچاوەی مۆلۆسیا لە پڕۆژەیەکی بچووکی منداڵییەوە سەرچاوەی گرتووە، کۆماری ڤۆڵدێشتاینی گەورە، کە لەلایەن کێڤن پۆ و جەیمس سپێڵمانەوە لە تەمەنی ھەرزەکاریدا لە ٢٦ی ئایاری ١٩٧٧ دامەزراوە، کێڤن پۆ بانگەشەی ئەوە دەکات کە بیرۆکەی مۆلۆسیای لەسەر بنەمای فیلمی ئەو مشکەی کە دەنەڕێنێت دامەزراندووە، ھەروەھا بانگەشەی ئەوە دەکات کە کاریگەری ھەبوو لە سوپای ئەمریکا.

سیستمی دەسەڵات 

کێڤن پۆھۆ سەرۆکی کۆماری مۆلۆسیایە، ئارەزووی لە دەرکەوتنێکی دیکتاتۆرییە، بۆیە جلوبەرگی سەربازی لەبەردەکات و چاویلکەی گەورە لە چاو دەکات و ڕوخسارێکی توندی ھەیە، ئەم کۆمارە باج دەداتە ئەمریکا، کە سەرۆکەکەی پێی وایە پێشکەشکردنی هاوکارییە بۆ وڵاتێکی بیانی.

سەرچاوەکان 

ویلایەتەکان و مەڵبەندەکان، دامەزرانی ١٩٩٩